Source: https://octavpelin.wordpress.com/2013/04/03/
Timestamp: 2020-05-30 11:14:23+00:00
Document Index: 9871998

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

03 | aprilie | 2013 | Octavpelin's Weblog
Arhiva | 5:53 pm
ASOCIATIA MAGISTRATILOR DIN ROMANIA(AMR),CRTICI DURE LA ADRESA PREMIERULUI PONTA CARE A FACUT TROCUL POLITIC CU TRAIAN BASESCU INCALCAND CONSTITUTIA!
Independenţa procurorului este periclitată de „trocul politic” făcut pentru funcţiile de conducere din parchete, afirmă Asociaţia Magistraţilor din România (AMR).
„AMR înţelege să protesteze faţă de maniera grosolană în care astăzi au fost date publicităţii nominalizările ministrului interimar al justiţiei şi prim-ministru al României, Victor Ponta, privind funcţiile de conducere din Parchetul de pe lângă Înalta Curte de Casaţie şi Justiţie, Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism, respingând în mod categoric modul în care s-a desfăşurat întreaga procedură.
(…) AMR apreciază că trocul politic făcut în ceea ce priveşte funcţiile de conducere din parchete reprezintă un grav atentat la statutul procurorului, la independenţa acestuia, dar şi o decredibilizare oficială a acestei categorii profesionale, prin nominalizări lipsite de transparenţă, dincolo de orice criteriu de obiectivitate, ducând în derizoriu şi lipsind în mod intenţionat de valoare profesionalismul magistraţilor”, relevă un comunicat al AMR.
Asociaţia cere factorilor politici să ”înceteze imediat” orice idee de compromis ce vizează justiţia, să dea dovadă de responsabilitate şi consecvenţă în respectarea principiilor, a statului de drept, confirmând astfel că România este în Europa şi nu în afara ei.
„AMR ia act de faptul că celelalte două puteri în stat au folosit prin comportamentul adoptat faţă de puterea judecătorească pârghii care nu au nicio legatură cu statul de drept, că au încălcat în mod evident principiul separaţiei puterilor în stat, garantat de Constituţie”, menţionează sursa citată.
Totodată Asociaţia consideră că atitudinea de „împărţeală politică” a funcţiilor de conducere din parchete reprezintă „cea mai grea lovitură dată statului de drept” după anul 1989, punând justiţia în situaţia unui „control exercitat pe faţă, fără nicio urmă de îndoială”.
Asociaţia Magistraţilor din România solicită CSM să intervină şi să caute o soluţie de rezolvare a ”crizei ivite în sistem”, prin atitudini care să fie în spiritul legii şi a recomandărilor ”care au căpătat aceeaşi dimensiune, formulate de fiecare dată în rapoartele de ţară întocmite de Comisia Europeană privind progresele înregistrate de România în cadrul Mecanismului de Cooperare şi Verificare. De asemenea, AMR cere CSM să consulte de îndată magistraţii în vederea formulării unei poziţii care să fie transmisă tuturor partenerilor europeni, pentru a discuta în Parlamentul European şi în alte foruri de aceeaşi importanţă această „situaţie fără precedent”.
„România a făcut astăzi cel mai mare pas înapoi în respectarea Constituţiei, motiv pentru care acest compromis anunţat în numele ei nu face decât să o întoarcă înapoi, într-o perioadă de tristă amintire. Asociaţia Magistraţilor din România refuză orice idee de implicare politică în sistemul judiciar şi din acest considerent solicită în mod imperativ celor care au luat în calcul o astfel de variantă să revină imediat asupra propunerilor formulate şi să permită celor din interiorul sistemului să dovedească faptul că o carieră profesională poate fi clădită pe criterii care dau cu adevărat valoare funcţiei de magistrat şi anume: competenţa, integritatea şi experienţa, dincolo de orice îndoială”, conchide comunicatul citat.
O reacţie a venit miercuri şi din partea Uniunii Naţionale a Judecătorilor din România. Redăm integral comunicatul Uniunii:
„INDEPENDENŢA PARCHETELOR NEGOCIATĂ POLITIC
UNIUNEA NAŢIONALĂ A JUDECĂTORILOR DIN ROMÂNIA atrage atenţia factorilor decidenţi că au agreat instituţional (la nivelul Consiliului Superior al Magistraturii şi Ministerului Justiţiei) ca procurorii din funcţiile cheie de conducere ale parchetului să fie numiţi printr-o procedură transparentă, corectă, pe criterii meritocratice, în baza competenţei şi aptitudinilor specifice necesare
exercitării acestor funcţii importante în sistemul judiciar. Urmare a acestui acord, după respingerea de către Preşedintele României a primelor propuneri, procedura de selecţie a fost reluată, parchetele fiind consultate în vederea propunerii unor candidaţi.
Astăzi constatăm nu doar că s-a abandonat fără nicio justificare rezonabilă această procedură, ci şi faptul că funcţiile cele mai înalte în Parchetul de pe lângă Înalta Curte de Casaţie şi Justiţie, Direcţia Naţională Anticorupţie, Direcţia de Investigare a Infracţiunilor de Criminalitate Organizată şi Terorism au fost negociate exclusiv pe criterii politice, aparenţa creată prin propunerile formulate fiind aceea a unei înţelegeri politice cu privire la numirea în funcţii cheie din sistemul judiciar.
U.N.J.R. consideră revoltătoare această atitudine a factorilor decidenţi, care reflectă faptul că tergiversarea de mai bine de jumătate de an a numirilor în aceste funcţii a fost numai rezultatul lipsei acordului politic cu privire la persoanele ce urmau să ocupe aceste funcţii, cu toate că în ultimul raport de ţară întocmit în cadrul Mecanismului de Cooperare şi Verificare procedura anterioară a fost criticată tocmai pentru lipsă de transparenţă. Solicităm ferm Consiliului Superior al Magistraturii să-şi respecte hotărârea luată de a asigura o numire meritocratică şi transparentă la acest nivel şi să acţioneze conform rolului său constituţional
de garant al independenţei justiţiei, ce implică totală transparenţă în selecţia candidaţilor pentru cele mai înalte funcţii în parchete”
Etichete:ASOCIATIA MAGISTRATILOR DIN ROMANIA, CRITICI DURE LA ADRESA PREMIERULUI PONTA CARE A FACUT TROCULPOLITIC CU TRAIAN BASESCU INCALCAND CONSTITUTIA!
COMISIA EUROPEANA PRIN PURTATORUL DE CUVANT MARK GRAY ANULEAZA TROCUL PONTA-BASESCU PENTRU OCUPAREA FUNCTIILOR DE PROCURORI,SOLICITAND APLICAREA PROCEDURII DE SELECTIE A CONCURENTILOR!
Comisia Europeană a luat notă de numele avansate de Guvernul român pentru ocuparea funcţiilor de procuror general şi şef al DNA şi nu îşi abandonează opinia privind necesitatea unei proceduri de selecţie, însă aşteaptă şi reacţia CSM în acest proces, a declarat miercuri, pentru Mediafax, purtătorul de cuvânt al CE Mark Gray.
„Am luat notă de evoluţiile din ultimele două zile de la Bucureşti cu privire la procesul de ocupare a funcţiilor de procuror general şi procuror-şef al DNA. Sunt funcţii de cea mai mare importanţă şi am luat notă de numele avansate. Evident este un proces care este în desfăşurare şi trebuie să vedem cum reacţionează şi CSM şi cum vor evolua lucrurile. Subliniez că Comisia Europeană nu a renunţat la opiniile sale privind desfăşurarea unei proceduri de selecţie a candidaţilor, exprimată şi în rapoartele MCV şi în discuţiile cu oficialii români”, a afirmat Gray, purtător de cuvânt al Comisiei Europene.
El a subliniat că nu vrea să caracterizeze situaţia politică creată în România cu privire la cele două funcţii de conducere ale Parchetelor.
„Este o responsabilitate pe care autorităţile române trebuie să şi-o asume. Noi ne vom duce mai departe responsabilităţile care ne revin în cadrul Mecanismului de Cooperare şi Verificare (MCV) pe justiţie”, a mai spus oficialul Comisiei Europene.
În raportul pe MCV prezentat de Comisia Europeană în luna ianuarie, se recomandă asigurarea faptului că persoanele care urmează să fie numite la conducerea Ministerului Public şi a DNA sunt alese dintr-un număr suficient de mare de candidaţi de înaltă calitate profesională, în urma unui proces deschis şi transparent, că îndeplinesc criteriile stabilite în Acordul de colaborare instituţională, în special în ceea ce priveşte competenţa profesională, integritatea şi rezultatele înregistrate în acţiunea anticorupţie. „Un aviz favorabil din partea Consiliului Superior al Magistraturii va fi un pas important în obţinerea încrederii publicului”, arată Comisia.
Etichete:comisia europeana, DEJOACA TROCUL PONTA-BASESCU DE NUMIRE A PROCURORILOR SOLICITAND APLICAREA PROCEDURII DE SELECTIE A CONCURENTILOR!, PRIN PURTATORUL DE CUVANT MARK GRAY
GUVERNATORUL STRAIN AL ROMANIEI ,TRAIAN BASESCU ,SLUGA LUI ANGELA MERKEL A PRIMIT MIERCURI O DELEGATIE DE PARLAMENTARI GERMANI!
Traian Băsescu a primit, miercuri, la Cotroceni, o delegaţie de parlamentari germani din formaţiunea CDU-CSU, a cancelarului Angela Merkel, el asigurând că „poziţia proeuropeană a ţării noastre a rămas neschimbată”, inclusiv privind întărirea instituţiilor statului de drept.
„Membrii Parlamentului German au dorit să cunoască perspectivele politice din România, dar şi detalii despre parcursul european al ţării noastre. În cadrul discuţiilor, domnul preşedinte Traian Băsescu a afirmat că poziţia proeuropeană a ţării noastre a rămas neschimbată, atât din perspectiva întăririi instituţiilor statului de drept, cât şi din prisma solidarităţii cu deciziile europene referitoare la reducerea efectelor crizei economice”, menţionează un comunicat al Preşedinţiei transmis MEDIAFAX.
Şeful statului a afirmat că, pe plan european, priorităţile României rămân aderarea la spaţiul Schengen şi adoptarea monedei euro.
De asemenea, preşedintele Băsescu a spus că apreciază rolul pe care Germania l-a jucat în ultima perioadă pentru stabilitatea Uniunii Europene, sprijinul astfel oferit în timpul crizei economice şi financiare fiind esenţial.
„Parlamentarii germani şi-au exprimat aprecierea pentru poziţia preşedintelui României. Totodată, ei au spus că poziţionarea europeană a României reprezintă un sprijin direct şi nemijlocit la procesul decizional orientat spre unitate şi solidaritate privind viitorul Europei”, se mai arată în comunicatul Preşedinţiei.
Etichete:GUVERNATORUL STRAIN AL ROMANIEI TRAIAN BASESCU, SLUGA LUI ANGELA MERKEL A PRIMIT MIERCURI O DELEGATIE DE PARLAMENTARI GERMANI!
SEDINTA CSAT S-A INCHEIAT!
Şedinţa CSAT care a avut pe agendă teme precum stadiul aderării României la Schengen, dar şi metodologia de comunicare şi acţiune pentru instituţiile responsabile în gestionarea situaţiilor de atacuri teroriste în care sunt implicaţi cetăţeni români s-a încheiat.
Pe ordinea de zi a şedinţei CSAT se afla stadiul aderării României la spaţiul Schengen şi al demersurilor politico-diplomatice.
De asemenea, membrii Consiliului urmau să discute „metodologia de comunicare şi acţiune pentru instituţiile şi autorităţile cu responsabilităţi în gestionarea situaţiilor de atacuri teroriste în care sunt implicaţi cetăţeni români aflaţi în afara teritoriului României”.
Pe agendă s-a aflat şi subiectul ameninţărilor cibernetice la adresa României.
Alte subiecte anunţate au fost raportul Consiliului Suprem de Apărare a Ţării privind activitatea desfăşurată în anul 2012 şi stadiul îndeplinirii hotărârilor adoptate de către CSAT în anul 2012.
„Pe timpul şedinţei vor fi abordate şi alte subiecte de interes pentru securitatea naţională”, preciza anunţul de marţi al Administraţiei Prezidenţiale.
Etichete:SEDINTA CSAT S-A INCHEIAT!
DEPUTATUL PNL LYDOVIC ORBAN II CERE DEMISIA DIN FUNCTIE A PREMIERULUI VICTOR PONTA.E TRADARE!
Deputatul PNL Ludovic Orban ii cere demisia din functia de prim-ministru lui Victor Ponta dupa ce acesta a propus-o pe Laura Kodruta Kovesi in functia de procuror sef la DNA: „Ii cer demisia lui Victor Ponta. E tradare! Pentru mine incepand de azi Victor Ponta = Traian Basescu”, a declarat Orban pentru pesurse.ro
Premierul Victor Ponta a adresat ieri o scrisoare (e datata 2 aprilie) preşedintelui CSM prin care anunţa că a decis să facă propuneri pentru şefia Parchetelor. Laura Codruţa Kovesi este propunerea sa pentru şefia DNA, iar Tiberiu Niţu pentru funcţia de procuror general.
Conform unui comunicat remis pesurse.ro de catre Guvern, Codrut Olaru este propunerea ministrului interimar al Justitiei la sefia DIICOT.
Etichete:DEPUTATUL PNL LUDOVIC ORBAN II CERE DEMISIA PREMIERULUI VVICTOR PONTA.E TRADARE!
ZGONUL LUI TRAIAN BASESCU,PRESEDINTELE CAMEREI DEPUTATILOR VALERIU ZOGONEA ANUNTA RUPEREA USL,INAINTE DE SEDINTA CSAT!
Preşedintele Camerei Deputaţilor, social-democratul Valeriu Zgonea, susţine că propunerile făcute de premierul Victor Ponta pentru şefia DNA şi a Parchetului General nu reprezintă o chestiune de rupere a USL, punctând că România are nevoie de stabilitate internă şi internaţională.
„Dacă aceste propuneri au fost făcute de primul-ministru înseamnă că ele urmează procedura normală într-un stat democratic. Nu există nicio chestiune cu privire la ruperea USL. Este procedura pe care trebuie să o aibă dl prim-ministru. Dacă dl Antonescu era în locul dlui Ponta, făcea acelaşi lucru. România are nevoie de stabilitate şi internă şi internaţională”, a spus Zgonea, miercuri, după ce a participat la ceremoniile de la ASE.
Întrebat dacă PNL va renunţa la portofoliul Ministerului Justiţiei, în contextul actualelor propuneri făcute de Victor Ponta, Zgonea a spus că nu crede acest lucru.
„Este un atribut constituţional pe care îl are domnia sa (Victor Ponta – n.r.) în acest moment şi eu cred că a făcut un lucru foarte bun, pentru că este o criză care trebuie să se sfârşească o dată pentru totdeauna în România. Este vorba de credibilitatea noastră şi financiară şi în MCV, şi la Bruxelles, şi la Washington. Avem nevoie în acest moment de o credibilitate, cu două propuneri care să fie apolitice, în care cei care sunt politicieni să aibă reţineri în a se exprima”, a afirmat Zgonea, despre propunerile făcute de premierul Ponta.
Preşedintele Senatului, Crin Antonescu, cel al Camerei Deputaţilor, Valeriu Zgonea, şi preşedintele Traian Băsescu au participat, miercuri dimineaţă, la un eveniment dedicat împlinirii a 100 de ani de la înfiinţarea Academiei de Studii Economice.
Premierul Victor Ponta, ministru interimar al Justiţiei, a adresat miercuri o scrisoare şefei CSM, în care o propune pe Laura Codruţa Kovesi pentru funcţia de procuror şef al Direcţiei Naţionale Anticorupţie şi pe Tiberiu Niţu pentru funcţia de procuror general al Parchetului de pe lângă Înalta Curte de Casaţie şi Justiţie.
Etichete:PRESEDINTELE CAMEREI DEPUTATILOR A ANUNTAT RUPEREA USL INAINTE DE SEDINTA CSAT!, ZGONUL LUI TRAIAN BASESCU
PURTATORUL DE CUVANT AL CSM A ANUNTAT CA INSTITUTIA A PRIMIT SCRISOAREA LUI PONTA!
Consiliul Superior al Magistraturii a primit scrisoarea înaintată de premierul Victor Ponta, ministru interimar al Justiţiei, cu propunerile pentru şefia parchetelor şi urmează ca Secţia de procurori să se întrunească pentru a stabili calendarul interviurilor, a declarat, miercuri, pentru AGERPRES, Monica Prejmereanu, purtător de cuvânt al CSM.
Premierul Victor Ponta, ministru interimar al Justiţiei, a transmis o scrisoare preşedintelui Consiliului Superior al Magistraturii, Oana Schmidt-Hăineală, în care face propuneri pentru şefia parchetelor.
Laura Codruţa Kovesi a fost propusă miercuri de premierul Victor Ponta, în calitate de ministru interimar al Justiţiei, în funcţia de procuror şef al Direcţiei Naţionale Anticorupţie, iar Tiberiu Niţu – pentru postul de procuror general.
De asemenea, Alina-Mihaela Bica a fost propusă pentru funcţia de procuror şef al Direcţiei de Investigare a Infracţiunilor de Criminalitate Organizată şi Terorism, iar Elena Giorgiana Hosu – ca adjunct al procurorului şef al DIICOT.
Propunerile au fost înaintate Consiliului Superior al Magistraturii, al cărui aviz este necesar, conform procedurii.
„Având în vedere că pe 3 aprilie 2013 expiră mandatul interimar al domnului Daniel Morar, iar legea nu prevede posibilitatea prelungirii acestuia de către CSM, situaţie care poate atrage nelegalitatea actelor emise de acum înainte de către Ministerul Public, în baza articolului 54, alin. 1 din Legea 303/2004, care prevede că procurorul general al Parchetului de pe lângă Înalta Curte de Casaţie şi Justiţie, prim adjunctul acestuia, procurorul şef al DNA, adjuncţii acestuia, procurorii şefi de secţie ai acestor parchete, precum şi procurorul şef al DIICOT, adjuncţii acestora sunt numiţi de preşedintele României, la propunerea ministrului justiţiei, cu avizul CSM, dintre procurorii care au o vechime minimă de 10 ani în funcţia de judecător sau procuror, în baza mandatului strict limitat pe care mi l-am asumat (…) doresc să vă înaintez spre avizare următoarele propuneri”, se arată în scrisoarea adresată de premierul Victor Ponta preşedintelui CSM, Oana Schmidt-Hăineală.
Tiberiu Niţu a fost propus de Victor Ponta pentru postul de procuror general al PÎCCJ, Dimitrie Bogdan Licu pentru funcţia de prim adjunct al procurorului general, iar Codruţ Olaru – adjunct al procurorului general.
Laura Kovesi a fost propusă procuror şef al DNA, Alina-Mihaela Bica – procuror şef al Direcţiei de Investigare a Infracţiunilor de Criminalitate Organizată şi Terorism, iar Elena Giorgiana Hosu – ca adjunct al procurorului şef al DIICOT.
„Luând act de poziţia exprimată, în cadrul discuţiilor informale de către membrii Secţiei de procurori a CSM, vă rog să dispuneţi asupra propunerilor de mai sus, conform atribuţiilor conferite fiecărei instituţii în baza prevederilor constituţionale şi legale”, se mai arată în scrisoarea adresată şefei CSM.
Etichete:MONICA PREJMEREANU PURTATORUL DE CUVANT AL CSM A ANUNTAT CA INSTITUTIA A PRIMIT SCRISOAREA LUI PONTA!
RT @basarab84: 😎Are perfecta dreptate Diaconu, insa i-a scapat cel mai important amanunt: in poza apare adevaratul sef al guwernerului, res… 10 minutes ago
RT @iuliaa2603: Famelie mare! twitter.com/MonicaKrueger6… 11 minutes ago
RT @MonicaKrueger67: Cand romanii sunt luati de prosti...sunt luati de prosti. Asta e! Daca sunt prosti, sunt prosti! https://t.co/Ci8DBmyz… 11 minutes ago
Trump:SUA își încheie parteneriatul cu OMS! iosefinapascal.com/2020/05/30/tru… 12 minutes ago